nb nb de sv sv nb nb de sv sv id en de sv en da da da da nl da da da da da en da fi da en sv da da da da da da da da da da da da da nb da da sv da da da da de da fr de da da da da da fr da de da da da da da da da sv da en en da da da da en da da da da da da da da da da de da da da da da da da da da da ru pl da da da da da da da da da da da da sv de da da da da da da da da da da da da da da da en da en da da da da da da sv en da da da de da da da de da da da da da da da da da da da da da da da en en da da da sv da da da da en da sv en da da da da da da da da da en da da da da da da da da da da da da da da da da pl da da da da da da da da da da de ru da nb fr de en da en da da da da da da
20 års Jubilæum tirsdag d. 1.11.22
Det vil glæde mig hvis du kan komme.
Jeg holder det i mit atelier Art& klokken 16-19 på dagen.
Udstilling under KulturnatTisvilde d. 15. oktober 16-22:
Ambient Rooms, Helenekilde vej 5, Tisvilde.
Uddrag fra anmeldelse i Kunstavisen
”Dybest set maler hun hele tiden ét stort værk, uanset hvor mange lærreder, der måtte være tale om. Farverne er vilde og brugen af dem uhæmmet. Hun sampler symboler og troper og figurer, hun drysser sentenser og ord ind, hvor det måtte passe og ikke passe.
Kunstnerens tilgang er graffiti- og street art’ens, men stilmæssigt er hun sin egen. Med begejstring kundgør hun, at et af hendes bon mot’er er at ALT ER MULIGT, og ”Intet er helligt”…Det oser hendes billeder også af, og derfor emmer de paradoksalt nok af den særlige form for renhed, der kan ramme én, når udtryksoverskud og –glæde overtrumfer ethvert tilløb til selvhøjtidelighed eller filisteri. Det er collager af indtryk, fliksende og flaksende som en lydmontage, billedkommunikation på et plan, man ikke møder hver dag.”
2008: Vinder 1. præmie på Den Censurerede Udstilling ved Hillerød Kunstdage.
2010: Deltager med 2 malerier på Den Censurerede Udstilling ved Hillerød Kunstdage.
Sostrup Slot, Frederikshavn Kunstmuseum, Køge Hospital, Gentofte Hospital, Rockwool, CMIT, Kone, PFA, Pensam, Galleri Elander, Galleri Øckenlund, Galleri Nittenunder, Galleri September, Galleri Tibirke, Havnegalleriet, Brøndsalen, Helligaandshuset, Kunstrunden Nordsjælland 2009-2022.
Udstiller i Art&, Slotsgade 65, kld., Hiorts Passage 1, 3400 Hillerød. Åbent når skiltet er ude.
Medlem af Kunstnergruppen Syv Sind
Gruppen består af Bjørn Eske Brammer, Catharina Nordlindh, Helle Rask Crawford, Lene Sandvang, Per Christoffersen, Søren Knudtzon og Susanne Helwig.
Gruppen består af: Antonio Rodriguez Moreno, Cédric Marquis, Kathrine Bundgaard, Kresten Vestbjerg Andersen, Lene Sandvang, Mette Bistrup.
Lene Sandvang er autodidakt billedkunstner og har modtaget undervisning af bl.a. Bjørn Ignatius.
Uddannet cand. mag. i Kinesisk og Formidling på Københavns Universitet.
Kvinder mellem tiden 2021-2022
Nøgleord: kvinder, tid, efterår, muld, sjæl, vand, intuition, kællingetid, urkraft, følsomhed, natur, stilhed, gro, rødder, vingefang
Nøgleord: vildskab, streetart, sjov, farver, dybde, musik
Nøgleord: Gamle træer, levende natur, sjælero, enkelthed,
blyant & tusch på karduspapir
Portrætter malet og skrevet med den portrætteredes navn.
Gaver til konfirmationer, bryllupper og andet.
Nøgleord: fantastiske former, runer, dansk fortid, stolthed, storhed, råhed, styrke, natur, egestammer, havet, udforskning
Børnebørn og deres bedsteforældre
Det gode, lange og sammenhængende individuelle undervisningsforløb:
En tirsdags - og torsdagsoase med fordybelse, udtryk, overvejelser, hul-igennem til egen malerstil, eksperimenter og sparring.
En kombination af stærkt individuelt fokus og holdets interne dynamik.
Udgangspunkt i den enkeltes eget unikke billedsprog
Styrker, inspirationskilder og nye malermæssige teknikker
Stærkere bevidsthed om personlig stil og udtryk?
Kunstnerisk og personlig sparring til dig lige præcis på det sted, du er i din kunstneriske udvikling.
Kurset henvender sig både til dig, der er godt i gang med at lave billeder, men også til dig der gerne vil i gang eller ”blot” vil have et frirum til at male.
Du skal selv medbringe lærreder og pensler og andet malergrej. For 50 kroner pr. gang kan du bruge min maling.
Opmagasinering af dit malergrej:
Du kan vælge at lade det hele blive fra gang til gang, gerne i en kasse der kan stables.
Der vil være kaffe, te og frugt.....og nok også lidt chokolade……..bridgeblanding er ofte forekommende….
10 torsdage 19 - 22.
Tirsdagsrækken: 30.8. - 1.11.
Torsdagsrækken: 1.9. – 17.11.*
*Torsdag d. 22.9. og 29.9.: selvstudie i atelieret uden mig
Malerworkshop for børn, hvor alt er tilladt..næsten!
"Det har bare været de allerbedste dage nogensinde…..."
"Det allerbedste ved Lene er, at hun ikke bruger ordet SKAL….."
"Vi kan bare lave lige præcis det, vi har lyst til…..."
Workshoppen består af en verden af kunst i tre dage…….der skal være sjovt, kreativt, frit, styret og underholdende.Det foregår i mit atelier, der er fyldt med skøre, skæve, sjove og finurlige malerier, brædder med ord på, køer, fotos, sten og malede borde. Så atmosfæren og stemningen er i top og temmelig autentisk!
Du kommer til at bruge akrylmaling, glimmer, tusser, blyanter kul og meget mere. Og så bruger vi både lærred, papir, træ og hvad der eller måtte dukke op.
Jeg kommer med spændende og skøre idéer, som man kan vælge at bruge:
Vi tegner med lukkede øjne, med den "forkerte" hånd, styrer hinandens hænder, vender ryggen til, maler med hvid maling og slutter af med at "pletkaste" malingen……..Lyder det sjovt, så kom og vær med :-)
Måske skal vi kaste med maling og så finde motiverne. Måske på afdækningspap?
Man kan "bestille" små, store, runde, trekantede pap-lærreder alt efter lyst….Vi skal også arbejde på rigtige lærreder - store, mellem og bittesmå.
25.6. - 2.6.2022. Førstedagen 10 - 15. De næste to: 9 - 15.
Fernisering på tredjedagen kl. 15 – 16. Alle forældre, bedsteforældre og venner er velkomne. Så mange som muligt……..
Pris: 995 kroner, hvoraf cirka 200 kroner går til materialer og fernisering. 500 kroner betales som depositum ved tilmelding og resten en måned før kursusstart.
Hvem er det for? Børn 7-12 år, som nyder at udtrykke deres kreativitet og gerne vil have det sjovt.
Børnebørn og deres bedsteforældre
Sjov og hyggelig malerdag for kreative børn og deres bedsteforældre - hvor alt er tilladt - næsten......... :-)
Jeg glæder mig til at invitere børnebørn og deres bedsteforældre ind i det skønne farverige univers mit atelier, hvor alle maler. Det bliver garanteret sjovt, kreativt, frit, styret, lærerigt begge veje og underholdende. I kommer til at bruge akrylmaling, glimmerlim, tusser, blyanter kul og meget mere.
Jeg kommer med spændende og skøre idéer, som man kan vælge at bruge:
At tegne med lukkede øjne, med den “forkerte” hånd, styre hinandens hænder, vende ryggen til……..
Lyder det sjovt, så kom og vær med.
Det foregår i mit atelier fyldt med maling på gulve og vægge, farverig kunst og finurligheder man kan gå på opdagelse i.
Hvornår: Pt. ingen nye datoer. Vi kan maks være 12 personer, så det bliver et lille hyggeligt hold.
Hvem er det for: Børn og deres bedsteforældre, som nyder at udtrykke deres kreativitet og gerne vil have det sjovt. Børn deltager med bedsteforældre eller deres forældre – ikke alene.
Pris: 250 kroner pr. person. Jeg sørger for maling, pensler, glimmerlim, tusser, kul, lærred, papir, staffelier…..
Kaffe, te, saftevand og knas er inkluderet.
Frokost: Tag selv madpakke med.
Tøj: Tag tøj på, der kan tåle at blive malerplettet.
12 timers individuel undervisning, sparring, snakke og udfordringer, hvor I ikke skal tænke på andet end at lege, glædes og elske farverne og få noget på et lærred eller papir eller?
Jeg starter med et oplæg om et par spændende kunstnere til inspiration og refleksion– baggrund, tanker og viser eksempler på hans/hendes kunst. Måske inspirerer det til en ny tanke, teknik, motivvalg, farvepalet, idé – og det hjælper jeg gerne med :-)
Med udgangspunkt i dit eget unikke billedsprog finder vi sammen nye veje, udtryk og teknikker og fokuserer på dine styrker, udfordringer, inspirationskilder. - teknikker, udfordringer og benspænd.
Kurset henvender sig både til dig, der er godt i gang med at lave billeder, men også til dig der gerne vil i gang eller ”blot” vil have et frirum til at male.
5. - 6. november. Begge dage 10 - 16.
26. - 27. november. Samme tid.
*Malerlørdag: 19. november 10-16
1790 kroner. Frokost er inkluderet og der vil være kaffe, te, frugt/chokolade.
700 kroner. Frokost er ikke inkluderet. Der vil være kaffe/te og lidt sødt.
Du skal selv medbringe lærreder og egne pensler, - og at du frit kan låne øvrigt malergrej.
Du er velkommen til at bruge mit akrylmaling mod betaling af 250 kroner (weekend).
Og tag gerne et maleri eller to med, hvis du er gået i stå og mangler sparring!
Kunsten at komme ind til kernen i eget maleri.
Professionel, indlevende og inspirerende sparring fra en aktivt udøvende kunstner, underviser & coach i eget atmosfærefyldte atelier fyldt med kunst og maling på gulve og vægge…
”Efter 4 års blokade af min kreativitet og maleglæde, har jeg nydt godt af et længere og overordentlig inspirerende 1:1 undervisningsforløb hos Lene Sandvang. Allerede efter de to første møder 'sprængtes' min blokade og lysten til at male vendte tilbage. Lene hjalp mig med at 'give slip'. Alt var tilladt, og målet var ren glæde ved flowet i at arbejde frit med farverne, uden forventninger til resultatet. Betingelse for motivet: alt, hvad der giver følelsen af maleglæde. Jeg fik kappet en hæl og klippet en tå mht. mit behov for perfektion, som nu er så godt som forsvundet. Hvilken lettelse, og glæde!
Tusind tak til dig Lene! Du er en utrolig dygtig og erfaren kunstner, men samtidig også en fantastisk coach og et finurligt, humoristisk og inspirerende menneske. Det er helt vidunderligt at bevæge sig i dit miljø, hvor der bare øses med forståelse, nærvær  og spændende læring. Jeg kan anbefale Lene på det varmeste til alle med behov for støtte i deres kunstneriske proces.” Birgitte Høxbroe, maj 2020
Vi starter med et indledende møde, hvor personligt formål og behov afklares, dernæst sammensættes et program designet til dig.
at rydde døren ind til nydelsen, flowet, pausen, dybden, livet og alt det væsentlige.
at give slip og nå ind til kernen.
at fokusere på selve maleri-håndværket.
at arbejde med et underliggende dogme: Alt er tilladt…!
at finde egne motiver.
at finde nye motiver.
- så det kan gå i rigtigt mange retninger – og så kan det jo også ændre sig undervejs….
Indre styrke, kreativitet & sjov
Workshoppen består af en verden af kunst i tre dage……det skal være sjovt, kreativt, frit, styret og underholdende.
Det foregår i mit atelier, der er fyldt med skøre, skæve, sjove og finurlige malerier, brædder med ord på, køer, fotos, sten og malede borde. Så atmosfæren og stemningen er i top og temmelig autentisk!
Du kommer til at bruge akrylmaling, spray, glimmer, tusser, blyanter kul og meget mere. Og så bruger vi både lærred, papir, aviser, afdækningspap, træ og hvad der eller måtte dukke op.
Det skal være spændende, gerne lidt skørt og intenst. Vi skal male, snakke, udvikle, strege ud, male over, springe højt, kaste med maling, bruge spray, stjæle motiver, lave blindtegninger, male med den forkerte hånd.......og meget mere.
Workshops 2022: 3.-4.-5. februar 2023 Fredag 17-20, lørdag og søndag 10-15. Fernisering søndag 15-16.
Pris: 1500 kroner, hvoraf cirka 300 kroner går til materialer. 500 kroner betales som depositum ved tilmelding og resten en måned før kursusstart.
Hvem er det for: Unge 13 - 19 år, som nyder at udtrykke deres kreativitet og gerne vil have det sjovt.
Natmaleri - hvad sker der i nattens flow?
Vi maler igennem natten...! Og ser hvad der sker med malerierne….
og hele den efterfølgende dag. Og måske tage en time eller flere på øjet....
Jeg sørger for mad og drikke, I sørger for soveposer, luftmadrasser og egne tandbørster.
Der vil være undervisning hele fredag aften til klokken 22 - og fra 10-17 om lørdagen....natten er til egen disposition....
Hvornår 9. - 10. juni 2023
Hvor: Øllemosevej 53, 3210 Helsinge
Det afholdes i mit fritidshus, så vi kan bo midt i den skønne natur....
Pris: 1977 kroner. Mulighed for køb af maling for 247 kroner.
Mad, drikkevarer og sødt: Aftensmad, morgenbrød og frokost er inkluderet og der vil være kaffe, te, frugt/chokolade.
Materialer: Du skal selv medbringe lærreder, maling og pensler.
5 dage i sommerlandet med flow, fordybelse og nye vinkler
På den tidligere sommerworkshop opstod så mange gode ting og sager undervejs - store drømme, indsigter, eksperimenter, dybe snakke, ejerskab, glæde, ærlige dialoger - ovenikøbet en strømafbrydelse - og masser af skønne malerier. Så jeg er spændt på hvad der sker på denne her i sommeren 2023!
Hver dag starter jeg med et kort oplæg om en kunstner til inspiration og refleksion – baggrund, tanker og viser eksempler på hans/hendes kunst. Måske inspirerer det til en ny tanke, teknik, motivvalg, farvepalet, idé.  Og så må vi se, hvad der sker.....
De fem dage i træk giver muligheden for at arbejde sig ind i et flow, et mood og nogle smukke malerier.
Hvornår 3. - 7. juli 2023
Tider: Alle dage 10 - 16.
Torsdag d. 6. juli: 10 - 20, hvor vi maler videre og slutter med aftensmad og hvis vejret tillader det - et bål i haven.
Hvor: Øllemosevej 53, 3210 Helsinge
Det afholdes i mit fritidshus, så vi er midt i den skønne natur....
Pris: 3200 kroner. Mulighed for køb af maling for 500 kroner for alle dage.
Mad, drikkevarer og sødt: Aftensmad torsdag samt kaffe, te, frugt/chokolade. Medbring selv frokost til alle dage.
Materialer: Du medringer selv eget malergrej.
Billedkunstner Lene Sandvang, Slotsgade 65, kld., 3400 Hillerød, Denmark
Du er så velkommen til at komme forbi i mit atelier. Ring eller skriv, hvis skiltet ikke er ude, så laver vi en aftale.
Mit atelier er i kælderen på adressen Slotsgade 65, som også kendes som Frederiksborg Slotsmølle. Atelieret ligger lige ved siden af Jensens Bøfhus og du finder det i Hiorts Passage mellem nr. 65 og Jensens Bøfhus.
Parkering via Klostervej, den store P-plads lige efter Madmarkedet. Indgang til atelieret er i modsatte hjørne af indkørsel til P-plads.
Jeg bor simpelthen lige midt i den hvide ring på kortet.
AdresseBilledkunstner Lene Sandvang Slotsgade 65, kld. 3400 Hillerød
Copyright © Alle rettigheder forbeholdes